2. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 20251/1510 της 1/30 Οκτ. 1945 (ΦΕΚ Β' 157) Περί τρόπου εισπράξεως της υπό της παρ. 3 του άρθρ. 4 του Νόμ. 581/43 οριζομένης επί των ιδιοσκευασμάτων συνεισφοράς 3% υπέρ του Ταμείου Επικ. Ασφαλ. Υπαλλήλων Φαρμακεμπορικών εργασιών. Έχοντες υπ’ όψει την παρ. 3 του άρθρ. 4 του Νόμ. 581/1943 "περί ιδρύσεως Ταμείου Επικουρικής Ασφαλίσεως υπαλλήλων φαρμακεμπορικών εργασιών" ως και την από 5 Σεπτεμβρίου ε.ε. σύμφωνον γνώμην του Δ. Συμβουλίου του εν λόγω Ταμείου Αποφασίζομεν: 1.Η είσπραξις της υπό της παρ. 3 του άρθρ. 4 του Νομ. 581/43 προβλεπομένης υπέρ του Ταμείου Επικ. Ασφαλ. Υπαλλήλων Φαρμακεμπορικών εργασιών συνεισφοράς (3%) ενεργείται δι' επικολλήσεως ενσήμου αναλόγου αξίας. 2.Τα ένσημα φέρουσι παράστασιν όφεως ελισσομένου πέριξ της εσωτερικής επιφανείας φαρμακευτικού κυπέλλου, έχουσι διάστασιν 0,016Χ0,025 και χρώμα κυανούν, του Δ. Συμβουλίου του Ταμείου δυναμένου να ορίζη αποχρώσεις κυανού χρώματος δια τας διαφόρους εκδιδομένας κλάσεις ενσήμων. 3.Αι κλάσεις των ενσήμων ορίζονται εκάστοτε δι' αποφάσεων του Δ. Συμβουλίου. 4.Δια την επικόλλησιν, αναλόγου αξίας ενσήμου, η προς το Ταμείον συνεισφορά 3% υπολογίζεται επί της εκάστοτε ισχυούσης τιμής της Κρατικής διατιμήσεως πάσης χονδρικής πωλήσεως των σπεσιαλιτέ, του τυχόν εκ του υπολογισμού προκύπτοντος κλάσματος της δραχμής μέχρι λεπτών 25 παραλειπομένου από 25 συμπεριλαμβανομένων μέχρι 75 λεπτών λογιζομένου εις 50 λεπτά και από λεπτών 75 συμπεριλαμβανομένων και άνω λογιζομένου ως ακεραίας δραχμής.  5.Το ένσημον επικολλάται επί των πάσης φύσεως ιδιοσκευασμάτων και οδοντοσκευασμάτων (ειδικοτήτων ή σπεσιαλιτέ), ως ταύτα ορίζονται υπό του άρθρ. 14 του Νόμ. 5945/1933, ήτοι επί πάσης συσκευασίας ή ουσίας χρησιμοποιουμένης ως φάρμακον προς πρόληψιν ή θεραπείαν νόσων ή προς απολύμανσιν ή αντισηψίαν, ήτις φέρει ίδιον όνομα και ιδιαιτέραν συσκευασίαν, υπ' αυτά δε είναι γνωστά εις το κοινόν και καθίστανται ευδιάκριτα από άλλων ομοειδών εμπορευμάτων άλλης προελεύσεως. 6.Δια τα σπεσιαλιτέ μικράς αξίας άτινα φέρονται εις το εμπόριον κατά δωδεκάδας ή μεγαλειτέρας ποσότητας εντός κυτίων ή άλλων περιτυλιγμάτων εφόσον η προς το Ταμείον συνεισφορά εκάστου σπεσιαλιτέ, είναι κατωτέρα των δραχ. 0,50 το αναλογούν προς την συνολικήν αξίαν τούτων ένσημον θα επικολλάται επί του γενικού περιτυλίγματος ή κυτίου αυτών. 7.Οι κατά τον Νόμον βαρυνόμενοι με την συνεισφορά (3%) βιομήχανοι, παρασκευασταί και αντιπρόσωποι, υποχρεούνται να επικολλώσι το ανάλογον ένσημον εις εμφανές μέρος του περιτυλίγματος των ανωτέρω αναφερομένων ειδών και να διαγράφωσι τούτο δια της υπογραφής ή σφραγίδος αυτών. 8.Κατά την πρώτη εφαρμογήν της παρούσης, έμποροι ή άλλα πρόσωπα μη ανήκοντα εις βιομηχάνους, παρασκευαστάς ή αντιπροσώπους φαρμακευτικών ειδών, υποχρεούνται όπως δια τα εις χείρας των ευρισκόμενα σπεσιαλιτέ καταβάλωσι την προς το Ταμείον συνεισφοράν (3%) επικολλώντες ένσημον αναλόγου αξίας. 9.Προς πρόληψιν καταστρατηγήσεων εις βάρος του Ταμείου τα Φαρμακεία, Φαρμακεμπορεία και αι Φαρμακαποθήκαι ως και εν γένει καταστήματα λιανικής πωλήσεως ειδών υποκειμένων εις την υπέρ του Ταμείου ανωτέρω συνεισφοράν, υποχρεούνται όπως τη επιβλέψει οργάνων του Ταμείου, σφραγίσωσι δι' ειδικής τούτου σφραγίδος ή σημάνωσι δι' ενσήμου του Ταμείου άνευ αξίας, τα εις χειράς των κατά την έναρξιν της ισχύος της παρούσης ευρισκόμενα δια τας συνήθεις συναλλαγάς των σπεσιαλιτέ. 10.Τον έλεγχον της επικολλήσεως των ενσήμων ενεργεί το Ταμείον δι' οργάνων αυτού οριζομένων υπό του Δ. Συμβουλίου και δεόντως εξουσιοδοτουμένων. 11.Πας υπόχρεως εις την εφαρμογήν της παρούσης δέον να παρέχη προς το Ταμείον ή τα όργανα αυτού, πάσαν πληροφορίαν και να θέτη εις την διάθεσιν αυτών τ' απαραίτητα ή αιτούμενα στοιχεία δια την άσκησιν του ελέγχου. Τα όργανα ελέγχου συντάσσουν εις διπλούν βεβαίωσιν του ενεργηθέντος ελέγχου εν η σημειούσι τας περί τούτου παρατηρήσεις των και παραδίδωσι την μεν πρώτην εις τον υποστάντα τον έλεγχον υπόχρεον, την δε δευτέραν εις την διεύθυνσιν του Ταμείου αποτελεί δε αύτη στοιχείον της περαιτέρω ενεργείας υπό της Διοικήσεως του Ταμείου. 12.Κύριοι ή Διευθυνταί ή επιτετραμένοι επιχειρήσεων υπαγομένων εις την υποχρέωσιν εφαρμογής της παρούσης εφόσον δεν συμμορφούνται, θεωρούνται παραβάται του άρθρ. 5 παρ. 1 του Νόμ. 581/1943. 13.Δι' αποφάσεων του Δ. Συμβουλίου δύνανται να ρυθμίζωνται τα δια την εφαρμογήν της παρούσης εν γένει την πληρεστέραν είσπραξιν της συνεισφοράς (3%) προκύπτοντα ζητήματα.  Η ανωτέρω συνεισφορά εμειώθη εις 2% δια της υπ' αριθ. 1573/Ε. 48 της 31 Ιαν./12 Φεβρ. 1955 αποφ. Υπ. Εργασίας και Οικονομικών (ΦΕΚ Β' 22). Όσον αφορά την είσπραξιν αυτής δια τας εκ του εξωτερικού εισαγομένας ειδικότητας φαρμακευτικών προϊόντων βλ. αποφ. Υπ. Εργ. και Οικον. 7424/1962 (κατωτ. αριθ. 7). (Αντί της σελ. 1239) Σελ. 1239(α) 270 – 091 Ταμείο Επικουρικής Ασφαλίσεως Υπαλ.Φαρμακευτικών Εργασιών(ΤΕΑΥ ΦΕ) 39.Μ.η.2 14.Η χρονολογία ενάρξεως της παρούσης αποφάσεως ανακοινουμένη δια τριών τουλάχιστον εφημερίδων του ημερησίου τύπου Αθηνών, θέλει ορισθή δι' αποφάσεως του Δ. Συμβουλίου του Ταμείου, όπερ θέλει μεριμνήση δια την εκτύπωσιν των αναγκαιούντων ενσήμων και την λήψιν των απαραιτήτων εν προκειμένω μέτρων. "15.Δι' ητιολογημένων αποφάσεων του Διοικητικού Συμβουλίου του Ταμείου δύναται να καθορίζηται η είσπραξις της συνεισφοράς εις χρήμα εις ας περιπτώσεις ο τρόπος ούτος εισπράξεως εξυπηρετεί και διασφαλίζει τα συμφέροντα του Ταμείου τηρουμένων των διατάξεων του άρθρ. 5 του Νόμ. 581/1943. Κατά την αυτήν διαδικασίαν και υπό τας προϋποθέσεις του προηγουμένου εδαφίου είναι δυνατή η υπό του Ταμείου είσπραξις και της οφειλομένης αυτώ κατά την δημοσίευσιν της παρούσης συνεισφοράς". Η παρ. 15 προσετέθη δια της υπ' αριθ. 70300/ Φ. 418 της 16/17 Σεπτ. 1965 αποφ. Υπ. Εργασίας (ΦΕΚ Β' 616). 